stanford-oval/wikipedia huggingface dataset:
Ivalo
Palvelut ja nähtävyydet

Ivalossa julkisia palveluja edustavat muun muassa Ivalon ala-asteen koulu, Ivalon yläasteen koulu, Ivalon lukio, Inarin kunnankirjasto (pääkirjasto Ivalossa), ja terveyskeskus. Kaupallisia palveluja tarjoavat esimerkiksi supermarket ja useat muut myymälät.[lähde? ]
Ivalon eteläpuolella Törmäsen kylän luona on Ivalon lentoasema, josta on säännöllinen lentoyhteys Helsinkiin. Ivalosta on päivittäiset linja-autoyhteydet Rovaniemelle. Inarin kunnan huomattava matkailukeskittymä Saariselkä sijaitsee noin 30 km etelään Ivalosta.[lähde? ]
Ivalon uuden koulukeskuksen rakentaminen aloitettiin kesällä 2020, ja koulu- ja kulttuurikeskus Kaarre otettiin käyttöön elokuussa 2022. Rakennuksessa on tilat noin 500 oppilaalle esikoulusta lukio-opetukseen. Koulukeskuksen yhteyteen tulivat myös liikuntahalli, kuntosali, auditorio-elokuvateatteri, keskuskeittiö ja muita sivistystoimen tarvitsemia tiloja. Kustannusarvio rakentamisvaiheen osalta oli 26,3 miljoonaa euroa ja rakennuksen valmistuttua ylläpitopalvelun ostot ovat arviolta 20 miljoonaa euroa jakautuen 20 vuoden ajalle.
Tapahtumat

Vuosittain heinäkuun lopulla järjestetään Inariviikot, jolloin tapahtumia järjestetään myös Ivalossa. Inariviikkojen ohjelma huipentuu perinteisesti Ivalojoella ajettaviin WaterCross-kisoihin.
Tunnettuja ivalolaisia

Kari Väänänen (s. 1953), näyttelijä, käsikirjoittaja ja elokuvaohjaaja[lähde? ]
Alempi korkeakoulututkinto

Alempi korkeakoulututkinto on alin yliopistossa suoritettava tutkinto, jonka suorittaminen vie maasta riippuen kolmesta neljään vuotta.
Alemmat korkeakoulututkinnot Suomessa

Sen nykyinen laajuus Suomen yliopistoissa on 180 opintopistettä (120 opintoviikkoa), mikä sisältää kandidaatintutkielman. Kuvataiteen kandidaattitutkintoon vaadittava opintopistemäärä on muita suurempi, 210 opintopistettä. Syksystä 2005 alkaen uusien opiskelijoiden on suoritettava alempi korkeakoulututkinto välitutkintona ennen ylempää korkeakoulututkintoa. Erikoistapauksissa on mahdollista alkaa suoraan alemman korkeakoulututkinnon pohjalta suorittaa tohtorin tutkintoa.
Tavallisin nimi alemmalle korkeakoulututkinnolle on kandidaatti (lat. candidatus), puhekielessä kandi. On huomattava, että 1990-luvulle saakka kandidaatti oli useissa tiedekunnissa ylemmän korkeakoulututkinnon nimi. Tällöin tiedekunta myönsi maisterin arvonimen niille kandidaateille, jotka suorittivat pienehkön leimaveron.
Tällä hetkellä Suomessa voi suorittaa seuraavat alemmat korkeakoulututkinnot:
elintarviketieteiden kandidaatti (ETK)
farmaseutti
hallintotieteiden kandidaatti (HK tai HTK)
humanististen tieteiden kandidaatti (HuK)
kasvatustieteen kandidaatti (KK)
kauppatieteiden kandidaatti (KTK)
kuvataiteen kandidaatti (KuK)
liikuntatieteiden kandidaatti (LitK)
luonnontieteiden kandidaatti (LuK)
maatalous- ja metsätieteiden kandidaatti (MMK)
musiikin kandidaatti (MuK)
oikeusnotaari (ON)
psykologian kandidaatti (PsK)
sotatieteiden kandidaatti (SK)
taiteen kandidaatti (TaK)
tanssitaiteen kandidaatti
teatteritaiteen kandidaatti (TeK)
tekniikan kandidaatti (TkK)
teologian kandidaatti (TK)
terveystieteiden kandidaatti (TtK)
valtiotieteiden kandidaatti (VTK)
yhteiskuntatieteiden kandidaatti (YTK)
Lisäksi on olemassa seuraavat oppiarvot, jotka eivät ole varsinaisia tutkintoja:
eläinlääketieteen kandidaatti (ELK)
hammaslääketieteen kandidaatti (HLK)
lääketieteen kandidaatti (LK)
Alemmat korkeakoulututkinnot Suomessa > Käytöstä poistuneita alempia korkeakoulututkintoja

Seuraavia alempia korkeakoulututkintoja ei enää voi suorittaa:
agronomi (oli aikaisemmin ylempi korkekoulututkinto, nykyään maataloustieteistä valmistuneelle maatalous- ja metsätieteiden maisterille myönnettävä arvonimi)
akateeminen sihteeri
diplomiekonomi (DE)
diplomikirjeenvaihtaja
ekonomi (vuosina 1980–1995 ylempi korkeakoulututkinto, nyk. arvonimi)
hallintovirkamiestutkinto (HVT)
kirjeenvaihtaja
kunnallistutkinto (Kt)
kuvataiteen tutkinto
lastentarhanopettajan tutkinto (LTO)
liikuntakasvatuksen kandidaatti (LiK)
metsänhoitaja (nyk. arvonimi)
nuorisotyön tutkinto (Nt)
oopperalaulajan tutkinto
ortodoksisen kirkkokunnan kanttori
sosiaalihuoltajatutkinto
sosionomi (nyk. ammattikorkeakoulututkinto)
toimittajatutkinto (Tt)
varanotaari (VN)
verovirkamiestutkinto (Vvt)
yhteiskunnallinen tutkinto
yleinen vakuutustutkinto (Yvak)
Alempi korkeakoulututkinto ulkomailla

Tutkintojen nimet vaihtelevat maittain, mutta kansainvälisiä englanninkielisiä nimiä ovat mm.
BSc = Bachelor of Science (luonnontieteellinen/tekninen tutkinto)
BA = Bachelor of Arts (humanistinen tutkinto)
BBA = Bachelor of Business Administration (kauppatieteellinen tutkinto)
LL.B = Bachelor of Laws (oikeustieteellinen tutkinto)
Näitä nimityksiä voidaan käyttää myös suomalaisesta ammattikorkeakoulututkinnosta.[lähde? ]
Aiheesta muualla

Yliopistolliset korkeakoulututkinnot (Opintoluotsi) (Arkistoitu – Internet Archive)
Suomalaiset korkeakoulututkinnot
Ammattikorkeakoulututkinto
Ylempi ammattikorkeakoulututkinto
Alempi korkeakoulututkinto
Ylempi korkeakoulututkinto
Tieteellinen jatkotutkinto
Resident Evil (elokuva)

| Resident Evil |
| --- | --- |

Ohjaaja:  Paul W. S. Anderson
Käsikirjoittaja:  Paul W. S. Anderson
Tuottaja:   Paul W. S. Anderson  Jeremy Bolt 
Säveltäjä:  Marilyn Manson
Kuvaaja:  David Johnson
Leikkaaja:  Alexander Berner
Pääosat:   Milla Jovovich  Michelle Rodriguez  Eric Mabius  James Purefoy 
Valmistustiedot
Valmistusmaa:   Yhdistynyt kuningaskunta  Saksa  Ranska 
Tuotantoyhtiö:   Screen Gems  Davis-Films  Constantin Film Produktion 
Levittäjä:  Screen Gems Netflix
Ensi-ilta:   2002-5-1515. toukokuuta 2002 (Yhdysvallat)  2002-5-3131. toukokuuta 2002 (Suomi)  2002-7-1212. heinäkuuta 2002 (Yhdistynyt kuningaskunta)  
Kesto:  100 minuuttia
Alkuperäiskieli:  englanti
Budjetti:  33 miljoonaa dollaria
Tuotto:  102 441 078 dollaria
Seuraaja:  Resident Evil: Apocalypse
Aiheesta muualla
IMDb 
Elonet
AllMovie
Infobox OKNimi-testi OK: 
Resident Evil on vuonna 2002 ensi-iltansa saanut Paul W. S. Andersonin käsikirjoittama ja ohjaama toimintatrilleri. Elokuva pohjautuu Capcomin samannimiseen selviytymiskauhupelisarjaan. Elokuva lainaa Resident Evil -pelien elementtejä, mutta juoni ja hahmot eivät perustu suoraan mihinkään pelisarjan osaan.
Resident Evil -elokuva sai sekä arvostelijoiden että fanien haukut niskoilleen ensi-iltansa aikaan, mutta alkoi myöhemmin menestyä VHS- ja DVD-julkaisuina. Verrattuna toimintapainotteisempaan jatko-osaansa Resident Evil on maanläheisempi ja synkempi.
Juoni

Raccoon Cityn alapuolella sijaitsevassa salaisessa tutkimuskeskuksessa, Pesässä, joku rikkoo säiliön, joka sisältää vaarallista regeneroivaa T-virusta. Virus leviää Pesän ilmastointikanaviin, jolloin keskusta ohjaava supertietokone, Punainen kuningatar, tainnuttaa työntekijät kaasulla.
Alice (Milla Jovovich) herää tyhjästä kartanosta ja kärsii muistikatkoksesta. Matt (Eric Mabius) ja myös muistikatkoksesta kärsivä Spence (James Purefoy) joutuvat Umbrella-korporaation lähettämän kommandojoukon käskystä tulemaan heidän mukaansa maanalaisen rautatieaseman kautta Pesään. Joukon johtaja One (Colin Salmon) kertoo Alicen ja Spencen olevan kartanon omistajia ja rautatieaseman valvojia, jotka Kuningatar tainnutti muistikatkoksia aiheuttavalla hermokaasulla.
Pesässä neljä kommandoa kuolee laserilla toimivan puolustusmekanismin kytkeydyttyä päälle. Jäljelle jääneet kommandot Rain (Michelle Rodriguez), Kaplan (Martin Crews) ja J.D (Pasquale Aleardi) sammuttavat Kuningattaren EMP:llä, jolloin Pesä täyttyy suljettujen ovien takana olleesta, zombeiksi muuttuneesta henkilökunnasta. Joukko joutuu jatkuvaan taisteluun hirviöitä vastaan. J.D kuolee ja Rain saa virustartunnan.
Ulospääsyn löytämiseksi Alice käynnistää Kuningattaren uudelleen. Joukko huomaa, että viruksella ja vasta-aineella täytetyt säiliöt on varastettu. Spence paljastuu viruksen levittäjäksi ja varastajaksi ja yrittää paeta, mutta joutuu liskomaisen ”Licker”-hirviön tappamaksi. Rautatieaseman löytyessä Kaplan sammuttaa Kuningattaren. Selviytyjät etenevät junalla kohti kartanoa, mutta Kaplan joutuu Lickerin tappamaksi. Matt tappaa zombiksi mutatoituneen Rainin, mutta saa itse tartunnan Lickeriltä. Alice ja Matt tappavat Lickerin ja pääsevät kartanolle, jossa he joutuvat Umbrellan tiedemiesten kaappaamiksi. Miehet nukuttavat Alicen ja laittavat Mattin Nemesis-ohjelmaan. Alice tulee tajuihinsa Raccoon Cityn sairaalassa ja tajuaa koko kaupungin joutuneen T-viruksen aiheuttamaan kaaokseen, koska tiedemiehet avasivat Pesän uudelleen.
Rooleissa

| 0 | 1 | 2 |
| --- | --- | --- |
|  Milla Jovovich  | … |  Alice   |
|  Michelle Rodriguez  | … |  Rain Ocampo   |
|  Eric Mabius  | … |  Matt Addison   |
|  James Purefoy  | … |  Spence Parks   |
|  Colin Salmon  | … |  James ”One” Shade   |
|  Martin Crews  | … |  Chad Kaplan   |
Tuotanto

Elokuvan kommenttiraita paljastaa, että alun perin elokuvan hahmojen tuli perustua Liisa Ihmemaassa -hahmoihin, tarkoituksenaan  lisätä sekavuutta ja abstraktismia. Vaikka idea myöhemmin hylättiin, tietyt elementit näkyvät edelleen itse elokuvassa. Näistä selvin on päähahmon nimi Alice (Liisan englanninkielinen nimi), Punainen Kuningatar ja Pesään johtavalle rautatieasemalle aukeava ”peiliovi”, joka vihjaa kirjan vähemmän tunnettuun jatko-osaan Through the Looking Glass. Marilyn Manson paljasti saaneensa innoitteensa elokuvan tunnusmusiikkiin nimenomaan Liisa Ihmemaasta.
Tuotanto > Nimen vaihdokset

Kolme ensimmäistä Resident Evil -elokuvaa ovat vaihtaneet nimeään ennen julkaisuaan. Ensimmäisen elokuvan nimeksi suunniteltiin Resident Evil: Ground Zero, mutta nimi muutettiin syyskuun 11. päivän iskujen jälkeen. Jatko-osa Apocalypse kulki alun perin nimellä Resident Evil: Nemesis (viitaten kolmanteen Resident Evil -peliin), mutta nimi vaihdettiin Star Trek: Nemesiksen osoittautuessa taloudelliseksi pettymykseksi. Kolmas elokuva Extinction kulki alun perin nimellä Afterlife.
Terhi Kokkonen

| Terhi Kokkonen |
| --- | --- |
 Terhi Kokkonen Ilosaarirockissa heinäkuussa 2016
Henkilötiedot
Syntynyt: 16. heinäkuuta 1974 (ikä 50)
Ammatti:  laulaja, sanoittaja, kirjailija
Puoliso:  Markus Viiperi (2016-)
Muusikko
Laulukielet:  suomi
Tyylilajit:  pop
Yhtyeet:  Scandinavian Music Group (2002–) Ultra Bra (1995–2001)
  [ Muokkaa Wikidatassa ] [ ohje ]  
Terhi Tuulikki Kokkonen (s. 16. heinäkuuta 1974 Helsinki) on suomalainen laulaja ja sanoittaja. Hän oli Ultra Bra -yhtyeen jäsen vuosina 1995–2001. Vuodesta 2002 Kokkonen on ollut Scandinavian Music Group -yhtyeen laulusolisti ja sanoittaja.
Kokkonen kirjoitti ylioppilaaksi Kallion lukiosta vuonna 1993. Vuonna 2005 hän aloitti dramaturgian opinnot Teatterikorkeakoulussa. Syksyllä 2008 hän suoritti teatteritaiteen kandidaatin alemman korkeakoulututkinnon ja myöhemmin hän opiskeli Aalto-yliopiston elokuvataiteen ja lavastustaiteen laitoksella käsikirjoittamista ja elokuvaleikkausta.  Aiemmin Kokkonen on opiskellut muun muassa teologiaa. Hän harrastaa valokuvausta.
Kokkosen esikoisnäytelmä Norsunluunokkainen tikka ilmestyi joulukuussa 2008 Teatterikorkeakoulun ja Kirja kerrallaan -kustantamon Teatteri-sarjassa. Hän on myös toiminut MeNaiset-lehden kolumnistina.
Kokkonen osallistui vuoden 2018 Nelonen-kanavan Vain elämää -tv-sarjaan, joka kuvattiin alkuvuodesta 2018 Espanjassa, mutta hänet jouduttiin lähettämään sieltä kesken kuvauksien kotiin.
Kokkoselta ilmestyi syksyllä 2020 Otavan kustantama fiktiivinen trilleriromaani nimeltään Rajamaa. Kokkonen sai teoksesta Helsingin Sanomien kirjallisuuspalkinnon samana vuonna. Vuonna 2022 SF Studios osti kirjan elokuvaoikeudet ja kiinnitti elokuvan ohjaajaksi Pihla Viitalan.
Kokkoselta on julkaistu yhdessä Mikko von Hertzenin kanssa singlen "Lupaus" vuonna 1999. Vuonna 2005 häneltä julkaistiin promootiosingle "Onnenvarjot" samannimisestä elokuvasta. Yhdessä Kerkko Koskisen kanssa Kokkoselta julkaistiin single "Uuden ajan kynnyksellä" vuonna 2006. Kokkonen vierailee laulajana Maj Karman kappaleella "Homma" vuonna 1998 ja taustalaulajana Irina Milanin kappaleella "Yö on rakkauden maa (kaikkien aikojen euroviisu)" (1999).
Yksityiselämä

Kokkosella oli pitkäaikainen seurustelusuhde bänditoverinsa Joel Melasniemen kanssa. Kokkonen oli vuosina 2008–2013 parisuhteessa dokumenttiohjaaja Arto Halosen kanssa, ja heillä on keväällä 2010 syntynyt lapsi. Vuonna 2016 Terhi avioitui sisustussuunnittelija Markus Viiperin kanssa.
Kokkosen pikkusisko Pauliina Kokkonen toimii Scandinavian Music Groupin taustalaulajana. Kokkosen isosisko on näyttelijä Minna Puolanto.
Chili

Thai- eli rawit-chilejä
Chili (vanha puhekielinen vastine turkinpippuri) on nimitys, jota käytetään kapsaisiinipitoisuudeltaan suurista paprikoista (Capsicum). Chilejä voidaan käyttää mausteina ja raaka-aineina eri ruoissa. Monet maustekäyttöön soveltuvat lajit ovat huonosti tunnettuja ja osa myös uhanalaisia. Kaikki tunnetut paprikat ja chilit ovat syötäviä. Kasvitieteellisesti määriteltynä chilin hedelmä on marja.
Alkuperä

Nykykäsityksen mukaan chiliä alkoivat viljellä ensimmäisinä nykyisen Keski-Meksikon itäosien muinaiset asukkaat yli 6 000 vuotta sitten. Ne ovat ympärivuotisia, ulkomuodoltaan ja kasvutavaltaan hyvin moninaisia. Paprikoiden suku jaetaan tällä hetkellä epävirallisesti kahteen päähaaraan: itäiseen, jotka ovat brasilialaisia, hyvin huonosti tunnettuja villilajeja, ja läntiseen, joita ovat kaikki niin sanotusti yleisesti tunnetut chilit.
Läntiselle haaralle tunnusomaisia piirteitä ovat muun muassa ylöspäin kasvava, useimmiten tulinen, kapsaisiinia sisältävä punainen marjahedelmä. Itäisillä lajeilla marjahedelmä on usein keltainen tai oranssi, alaspäin kasvava eikä välttämättä lainkaan tulinen. Myös kasvien ulkoinen olemus voi poiketa suuresti toisistaan. Chilin väri riippuu sen sisältämistä karotenoideista. Punaisessa chilissä värin aiheuttavat pääasiallisesti kapsantiini ja kapsorubiini. Geneettisesti paprikat ovatkin kiistanalainen suku.[lähde? ] Sen sukulaisiin koisokasvien (Solanaceae) heimossa kuuluvat muiden muassa tomaatti (Solanum lycopersicum), peruna (Solanum tuberosum), munakoiso (Solanum melongena) ja tupakat (Nicotiana).
Chilin vaikutukset elimistöön

Chilin vaikuttavana aineena ovat kapsaisinoidit, joista tunnetuin on kapsaisiini, joka vaikuttaa suoraan suun seudun kipuhermoihin. Kapsaisiinit hämäävät elimistöä luulemaan, että sitä vahingoitetaan, mutta mitään fyysistä vahinkoa ei todellisuudessa tapahdu. Nautittuna chili kuitenkin aiheuttaa kipua, joka vapauttaa elimistön omia puudutusaineita, endorfiineja. Kapsaisiini on rasvaliukoinen, joten poltetta voi hillitä rasvaisella maidolla tai leipätuotteilla. Vesi tai esimerkiksi mehu eivät auta, vaan ne voivat levittää kapsaisiinia laajemmalle suuhun ja aiheuttaa lisäpoltetta.
Chilien tulisuus

Chilien tulisuutta mitataan yksikössä, jota kutsutaan scovilleksi. Tulisin luotettavasti mitattu chililajike on Dragon's Breath, josta on mitattu noin 2,4 miljoonaa scovillea. Entinen ennätyksenhaltija oli Trinidad Moruga Scorpion, jonka tulisuudeksi oli mitattu 1,2–2 miljoonaa scovillea. Tulisuus voi vaihdella runsaasti samasta kasvista poimittujen hedelmien välillä, joten luvut ovat vain suuntaa antavia. Kemiallisesti valmistetun kapsaisiiniuutteen scoville-lukemat nousevat jopa 16 miljoonaan yksikköön.
Kaupallisesti käytetään scoville-asteikosta poikkeavaa nollasta kymmeneen ulottuvaa asteikkoa, jossa tavallinen paprika saa arvon 0 ja entinen tulisin lajike Habanero arvon 10. Habaneroa tulisemmat merkitään lisäämällä kymmenen jälkeen plusmerkki tai useampi, esimerkiksi Naga Morichille merkitään 10+++. Chilin tulisuus sijaitsee sen vaaleissa siemenkiinnikkeissä, ei siemenissä. Tulisimpia ovat yleensä pienimmät chilit.
Chililajikkeita

Chililajikkeita tulisuuden mukaan:
| Lajike | Tieteellinen nimi | Tulisuus (0–10-asteikossa) | Tulisuus (Scovilleasteet) |
| --- | --- | --- | --- |
| Ramiro | Capsicum annuum | 0 | <1 000 |
| Ortega | Capsicum annuum | 2 | 1 000–3 000 |
| Super Red | Capsicum annuum | 3 |  ? |
| Jalapeño | Capsicum annuum | 3 | 2 500–8 000 |
| Homera | Capsicum annuum | 3 | ~10 000 |
| Nattaly | Capsicum annuum | 3 | ~10 000 |
| Hungarian Wax | Capsicum annuum | 3 | 5 000–15 000 |
| Serrano | Capsicum annuum | 4 | 10 000–23 000 |
| Lemon Drop | Capsicum baccatum | 4 | 5 000–30 000 |
| Jalapeño Gaucho | Capsicum annuum | 4 | ~50 000 |
| Super Chili | Capsicum annuum | 4 | 40 000–50 000 |
| Cayenne Golden | Capsicum annuum | 5 | 70 000–85 000 |
| Cheyenne | Capsicum annuum | 5 | <50 000 |
| Orange Flame | Capsicum annuum | 5 |  ? |
| Star Flame | Capsicum annuum | 5 |  ? |
| Medina | Capsicum annuum | 5 |  ? |
| Bubba | Capsicum baccatum | 6 |  ? |
| Rawit | Capsicum annuum | 6–7 | ~100 000 |
| Aji Cristal | Capsicum baccatum | 6–7 | >100 000 |
| CAP 220 | Capsicum baccatum | 6-7 | >100 000 |
| Habanero Orange | Capsicum chinense | 10 | 120 000–325 000 |
| 7pod/pot | Capsicum chinense | 10++ | 100 000–500 000 |
| Naga Morich (Naga Jolokia, Bhut Jolokia, Nai Mirris ym...) | Capsicum chinense | 10+++ | 800 000–1 041 000 |
| Trinidad Moruga Scorpion | Capsicum chinense | 10+++ | 2 000 000 |
| Carolina Reaper (HP22B) | Capsicum chinense | 10+++ | 2 200 000 |
Chilin käyttö

Chiliä käytetään sekä mausteena että kaasusumuttimissa. Chiliä käsitellessä on syytä välttää kasvoihin, silmiin, nenään tai sukupuolialueille koskemista. Chilien kapsaisiini aiheuttaa polttavan tunteen limakalvoilla ja herkällä iholla. Chilien käsittelyn jälkeen käsiin kannattaa hieroa esimerkiksi ruokaöljyä ja pestä ne sen jälkeen, jotta rasvaliukoinen kapsaisiini irtoaa niistä.
Chilien tulisin osa löytyy hedelmän keskellä olevasta valkoisesta seinämästä, jossa sijaitsevat kapsaisiinia erittävät rauhaset. Jos chili paloitellaan ruokaan, voi siemenet ja valkoisen osan halutessaan poistaa. Siemenissä itsessään ei ole tulisuutta, vaikkakin niiden pinnalla voi sijaita tulisuuden aiheuttavaa kapsaisiinia. Siemeniä voi syödä huoletta, sillä ne eivät aiheuta vatsakipuja, kuten tavallisen paprikan siemenet.[lähde? ]
Intiassa käytetään Naga Morich -lajikkeesta valmistetun chilijauheen ja moottoriöljyn seosta maanviljelysalueiden aitojen käsittelyyn, sillä näin käsitellyt köysiaidat ovat osoittautuneet tehokkaaksi norsujen karkottimiksi.
Tuholaiset

Chilien tuholaisia ovat jauhiaiset (heimo Aleyrodidae), kirvat (heimo Aphididae), villakilpikirvat (heimo Pseudococcidae), ripsiäiset (lahko Thysanoptera), vihannespunkki (Tetranychus urticae) ja peltolude (Lygus rugulipennis). Maailmalla myös muutamat perhoslajit ja joissain määrin kotilot aiheuttavat chiliviljelmille tuhoja.
Chilillä elävät kirvalajit ovat: Aphis craccivora, Aphis fabae, Aphis gossypii, Aphis nasturtii, Aphis spiraecola (ei Suomessa), Aulacorthum solani, Macrosiphum euphorbiae, Myzus ascalonicus, Myzus ornatus, Myzus persicae, Neomyzus circumflexus, Protaphis middletonii (ei Suomessa), Rhopalosiphoninus latysiphon (ei Suomessa) sekä Rhopalosiphum rufiabdominale.
Aiheesta muualla

Wikimedia Commonsissa on kuvia tai muita tiedostoja aiheesta .
Toni Rantaniitty: Chilin kemiaa: Kapsaisiini ja sen johdokset.  (Kandidaatintutkielma)  Helsinki:  Helsingin yliopisto, Kemian laitos, 3.1.2013.  Arkistoitu 29.11.2014 ( pdf) (viitattu 23.1.2021).
Tervetuloa ChiliWikiin ChiliWiki. Viitattu 23.1.2021.
Chilinkasvatusta Suomessa Inferno. Viitattu 23.1.2021.
Fatalii's Empire Fatalii's Growing Guide. Viitattu 23.1.2021. (englanniksi)
Growing Chili Peppers TheChileMan.org. Arkistoitu 23.1.2021. Viitattu 23.1.2021. (englanniksi)
Etusivu Suomen Chiliyhdistys ry. Viitattu 23.1.2021.
Yrtit ja mausteet
Cubanelle-chilejä kulhossa.
Xbox

| Xbox |
| --- | --- |


Kehittäjä:  Microsoft
Tuotesarja:  Xbox
Sukupolvi:  Kuudes sukupolvi
Julkaisu:  EU 14. maaliskuuta 2002JP 22. helmikuuta 2002NA 15. marraskuuta 2001
Valmistusmaa:   Kiina  Meksiko  Unkari 
Laitteisto:   CPU: Intel 733 MHz (Pentium III)  GPU: Nvidia 250 MHz (NV2A) 
Muisti:  64 MB DDR SDRAM -muistia
Tallennusväline:  DVD-ROM
Lisälaitteet:  Xbox DVD Movie Playback Kit, Xbox Advanced SCART Cable, Xbox Live Communicator Headset, Xbox Memory Unit, Xbox System Link Cable
Myydyt yksiköt:  24 miljoonaa
Myydyin peli:  Halo 2, n. 8 miljoonaa kpl (tilanne 9. toukokuuta 2006)
Pelit:  Luettelo Xbox-peleistä
Seuraaja:  Xbox 360
Kotisivut:  www.xbox.com
Lisää videopeliartikkeleitaVideopelien teemasivulla
Xboxin alkuperäinen Duke-peliohjain
Myöhemmin julkaistu Xboxin S-ohjain
Xbox on Microsoftin kehittämä pelikonsoli, joka tuli markkinoille Pohjois-Amerikassa 15. marraskuuta 2001 ja Euroopassa 14. maaliskuuta 2002. Se kilpaili markkinoilla Sony PlayStation 2:n ja Nintendo GameCuben kanssa. Xboxin julkaisuhinta oli 499 euroa, mutta Microsoft pudotti hintaa Euroopassa huomattavasti 26. huhtikuuta heikon menekin vuoksi. Suomessa konsolin alennettu hinta asettui noin 325 euroon. Hyvityksenä Microsoft tarjosi Xboxin julkaisuhintaan ostaneille ilmaiseksi kaksi valitsemaansa peliä ja yhden lisäohjaimen. Syksyllä 2006 Xboxia myytiin erikoistarjouksissa alle sadalla eurolla listahinnan ollessa jonkin verran yli sata euroa.
Xboxissa on vakiona paikka neljälle ohjaimelle, kahdeksan gigatavun kiintolevy (joissakin malleissa kymmenen gigatavun, josta kuitenkin vakiona vain kahdeksan gigatavua käytössä) pelitallennuksia ja musiikkia varten ja verkkosovitin sisäänrakennettuna, tehden Xboxista aikaansa nähden ensimmäisen pelikonsolin, jossa oli laajakaistaominaisuudet valmiina. Sillä voi myös soittaa DVD-elokuvia, jos siihen ostaa niin sanotun ”DVD-kitin”. Xbox tukee reaaliaikaisia Dolby Digital 5.1 -ääniä myös peleissä.
Lisävarusteena Xboxiin saa muun muassa muistikortin pelitallennuksien siirtämiseen konsolista toiseen, lisäohjaimia moninpelejä varten sekä linkkikaapelin kahden Xboxin liittämiseksi yhteen. Lisäksi on saatavana erilaisia kaapeleita laitteen liittämiseksi televisioon ja vahvistimeen.
Konsoli aloitti samannimisen tuotesarjan.
Pelit

Xboxin eniten myyneitä pelejä ovat muun muassa Halo: Combat Evolved (8,2 miljoonaa) ja Halo 2 (8,5 miljoonaa). Yhteensä kaikki pelisarjan pelit ovat myyneet 2020-luvulle tultaessa yli 80 miljoonaa kappaletta.
Pelit > Xboxin julkaisun yhteydessä tulleet pelit

Pelit konsolin julkaisun yhteydessä:
Amped: Freestyle Snowboarding
Batman Vengeance
Blood Wake
Dark Summit
Dave Mirra Freestyle BMX 2
Dead or Alive 3
Fuzion Frenzy
Halo: Combat Evolved
Jet Set Radio Future
Mad Dash Racing
Max Payne
NBA Live
NHL 2002
NHL Hitz 2002
Oddworld: Munch’s Odyssee
Project Gotham Racing
Rallisport Challenge
Tony Hawk’s Pro Skater 3
Transworld Surf
Wreckless: The Yakuza Missions
Xbox Live

Xbox Live on Microsoftin Xboxille kehittämä maksullinen verkkopelaamisen mahdollistava palvelu. Ominaisuuksiin kuuluu muun muassa ladattava sisältö ja puhekommunikointi. Vuoden 2005 alussa Microsoft ilmoitti Livellä olevan maailmanlaajuisesti 1,4 miljoonaa käyttäjää.
Tekniset tiedot

Suoritin: 733 MHz:n Intel Pentium III Coppermine, jossa on 128 kilotavun L2-välimuisti
Grafiikkasuoritin: 233 MHz:n Nvidia NV2A (GeForce 3 -piirin muokattu versio)
Muistia yhteensä: 64 MB DDR SDRAM, kellotaajuus 200 MHz
Ääni: äänipiiri laskee reaaliajassa Dolby Digital 5.1 -äänen peleissä.
Paino 3,86 kg
Mitat: 320 mm × 260 mm × 95 mm